Милошевич откри защитата си пред Хагския трибунал - Mediapool.bg\nМилошевич откри защитата си пред Хагския трибунал\nБившият югославски президент Слободан Милошевич откри защитата си срещу обвиненията за военни престъпления и геноцид, с което във вторник започна дълго отлаганата втора фаза на съдебния процес в Хагския трибунал.\nМилошевич заяви, че обвиненията срещу него са безскрупулна лъжа и коварно изопачаване на историята. Той обвини прокурорите, че са представили всичко изопачено, за да отговаря на тяхната версия на събитията, предаде АП.\nМилошевич започна изказването си с оплакване към съдиите, че са му били дадени само четири часа за уводното му изложение при положение, че прокурорите са имали три дни да представят делото, когато то стартира през февруари 2002 г..\nПредседателстващият съдия Патрик Робинсън нареди на Милошевич да продължи, отбелязвайки, че делото е било забавяно на няколко пъти заради лошото му здравословно състояние.\n63-годишният Милошевич има високо кръвно налягане, често боледува от грип и страда от преумора от началото на процеса през февруари 2002г.\nОблечен в син костюм, риза и вратовръзка в цветовете на знамето на бивша Югославия, той влезе в съда, стискайки черна кожена чанта. Преди да се обърне към съда, Милошевич си издуха носа с хартиена кърпичка, отбелязва Ройтерс.\nНай - важният процес за военни престъпления в Европа от 50 години\nПроцесът срещу Милошевич е смятан за най-важният процес за военни престъпления в Европа от повече от половин век.\nОбвинението приключи през февруари т.г., след като бяха изслушани над 300 свидетели, които обвиниха Милошевич за пряко отговорен за войните на Балканите.\nБившият президент пледира, че е невинен и настоява сам да води защитата си, независимо от здравословните проблеми.\nТрибуналът даде на Милошевич четири часа за защитната му реч. След това съдиите ще обсъдят дали трябва да му бъде назначен адвокат, какъвто Милошевич отказва да приеме.\nЗаради лошото му здравословно състояние началото на неговата защита, планирано за април, беше отлагано пет пъти. Съдиите се опасяват, че ако не се намесят, процесът може и да не приключи до определения от тях краен срок - октомври 2005 година.\nМилошевич обвини международната общност В защитната си реч Слободан Милошевич обвини международната общност, че е основната сила, отговорна за унищожаването на бивша Югославия, предаде агенция Франс прес.\nТой каза още, че отправените към него обвинения за войните в бивша Югославия са "безсрамни лъжи".\nМакар сам да се защитава в съда, на Милошевич помага екип югославски юристи, които подготвят интервютата с потенциални свидетели и помагат да се справи със стотиците хиляди страници документи, внесени от прокурорите.\nМилошевич настоява, че трибуналът на ООН за военните престъпления в бивша Югославия, създаден през 1993г., е незаконна, антисръбска институция, създадена от чуждестранни политически противници.


Някои факти за човешката анатомия и физиология, които трябва да знаете | seleston\nХиоидната кост е независима от останалата част на скелета. Той е разположен на върха на ларинкса, който осигурява котва за мускулите в пода на устата или езика. Това е известно още като езикова кост.\nКосата е странна комбинация от бизнес и жилище. Живият фоликул ще изгони косъма, който е съставен от различни видове неживи, но защитни клетки. Тези защитни клетки са изградени от кератин. Ако косата ви побелее, това означава, че пигментните ви клетки вече умират.\nНоктите на краката ви растат по-бавно от ноктите. Причината за това е еволюционната корелация между дължината на външните кости на пръстите на краката и върха на пръстите (крайните фаланги) и скоростта, с която растат ноктите ви. Ноктите на краката ви не растат толкова бързо, колкото ноктите ви, защото върхът на пръста е по-къс. Това е и причината, поради която нокътът на средния пръст расте по-бързо от вашия розов нокът.\nХората блестят като медузи и светулки. Подобно явление е естествен страничен продукт от метаболитния процес. За изследователите те вярват, че биолуминесценцията се намира в повечето живи същества. Но едва през 2009 г. човешката биолуминесценция е заснета на филм.\nИмате двигателен протеин. Неговата работа е да доставя значителни молекули до необходимите им клетъчни дестинации. Той всъщност върви по своя микро път, като използва две структури в основата, наречени крака. Смята се, че начинът на транспорт е подобен на този на хората.\nНай-еластичният орган на тялото е черният дроб. Всъщност може да се регенерира само от 25% от тъканната му маса.\nТова са само част от фактите, които трябва да знаете за човешката анатомия и физиология. Ако искате да станете компетентен масажист, трябва да знаете много важни неща. Можете да предоставите точния тип грижа на клиентите си, ако знаете къде и как да боравите с различните телесни органи. Най-важното е, че просто трябва да се поучите от надежден учител по масаж.\n← Дисектирайте карти таро и психически ясновидци Психично изцеление →


У Джи Гун - УНИВЕРСАЛНО ДАО\nТова е уникална, 800 годишна форма, предназначена за вътрешна трансформация и духовно просветление. Малко известен факт е, че тази форма е дело на самия Чанг Сан Фън, легендарният основател на Тай Чи от 13 век. Лесна за научаване, но уникално мощна, тази 15 минутна форма е напълно различна, както от Тай Чи, предназначено за бойни приложения, така и от „меките“ форми за здраве преподавани днес.\nДревното й име е “У Дзи Гун”. Това буквално означава “развиване на умения за навлизане във Върховната Мистерия”. Често се превежда като “Изначален/Оригинален Чи Гун” или “Първично Тай Чи”. Разработена за здраве и духовно развитие, тя е била практикувана от поколения просветлени даоски майстори в продължение на последните 800 години и е най-добре пазената тайна в Китай и до днес.\nТази форма доскоро не е била преподавана на запад, а Майкъл Уин е един от първите сертифицирани преподаватели, който я прави достояние на практикуващите на запад. Негов учител е бил 81 годишният Жъ Хуей, който е разказвал как тази форма му е помогнала да се излекува от чернодробен рак, както и да преживее насилията и глада по време на Културната Революция в Китай. Като млад Жъ Хуей е бил национален Тай Чи шампион с меч и е бил избран от 106 годишният даоистки майстор Ли Тонг за приемник на тази форма.\nСекретната форма съчетава в себе си Тай Чи, Фън Шуй, Чи Гун и вътрешна алхимия. Тя е създадена да улавя Чи потоците между Земята и Небето и да ги слива и обединява в човешкото тяло. За разлика от бойните Тай Чи форми, които най-вече са насочени към излъчването на енергия и манипулирането на тази на противника, Първичният Чи Гун без усилие събира Чи в самата сърцевина на човешкото същество чрез елегантни спираловидни движения.\nПостепенно се разтварят всички кармични слоеве на напрежение, както във физическото, така и в енергийното тяло. Като резултат се отваря дълбокото вътрешно пространство в което Изначалният Дух, „лицето, което сме имали преди да се родим“, се разкрива.\nКОЙ МОЖЕ ДА ПРАКТИКУВА\nПървичен Чи Гун е толкова магическа форма, че почти всеки изпитва дълбокo чувствo на центрираност и усеща протичането на енергията много по-всеобхватно. Това може да бъде най-добре описано като изпитване на просветление. Нещо повече, това чувство не ни напуска, а се задълбочава все повече и повече с напредване на практиката. Практикувана с постоянство, формата задълбочава екстатичното чувство на дълбок покой и завръщане към своето истинско вътрешно същество.\nВсеки може да практикува Първичен Чи Гун. Без ограничение на възраст, пол или религиозни вярвания. Не се изисква никакъв предварителен опит в Тай Чи, Чи Гун или медитация. Както здравите и силните, така и слабите и болните могат да извлекат значителна полза. Необходимото пространство е минимално – квадратна зона около 2 на 2 метра. Няма и изисквания за метеорологичните условия, за разлика от повечето Тай Чи и Чи Гун форми.\nВъпреки, че формата е разработена за развитие на духа, тя притежава множество лечебни ефекти. Доктор Жъ Хуей е имал клиника в Китай и е използвал формата с успех при различни видове хронични болести, особено такива свързани със сърдечни проблеми и високо кръвно налягане, както и при хора със слаби бъбреци и дефицит на Чи. Формата също така се препоръчва на по-възрастните хора, които биха могли да наранят коленете си при форми с по-силово приложение. Физическото тяло не е подложено на стрес и лесното преместване на тежестта и балансираните движения активират енергийното тяло без никакво усилие.\nФормата е толкова лесна за научаване, че буквално не е необходимо да се мисли при нейното изпълнение. Това състояние на „не мислене“ е също така предварително условие да позволим естественото разгръщане на процеса на просветление в самите нас.\nПодарете на себе си един прекрасен подарък. Научавайки формата, бихте могли да я споделите със своите близки, за да могат и те да се възползват от нейните неоценими ползи.


Антени/Приемници/Усилватели - Радио - Страница 41 - DXing.org - вашият DX-инг форум\nМнение от nradkov » чет ное 29, 2018 5:13 am\nВсе още никой не се е престрашил за TGN - УКВ усилвател????\nМнение от ShukiBG » съб дек 08, 2018 8:02 pm\nИскам да попитам антенката за MW и SW (DEGEN DE31MS) би, ли ми свършила добра работа ? За SW според вас дали тази антена ще ми свърши повече работа, отколкото антената (кабелче) на XHDATA-D808 ?\nЕто линк към нея: https://www.aliexpress.com/item/NEW-DEG ... 14923.html\nРегистриран на: чет авг 23, 2018 4:57 pm\nМнение от blazer221 » съб дек 08, 2018 10:32 pm\nКолега, по спомен бяхме го дискутирали, антенката ти за SW е вградена в самото радио, порови се в интернет за различни модификации на Xhdata. Антенният вход е уж по спецификация само за Airband-a, но и на FM много добре се справя с яги. За SW обаче със сигурност няма да сработи.\nHome FM: Sony XDR-F1HD (mod.), XDR-S10HDiP (mod.), Airspy HF+, Pioneer MVH-1400UB\nRTL Dongles:R820T2 & FC0013, FC2580\nCar FM: FH-X730BT\nMobile FM: XHDATA D-808\nAntennas: 3el. Outdoor yagi, Half-wave dipole, 1m Telescopic, Folded Dipole, Round dipole\nDVB-T tuner: RTL FC2580\nМнение от Dimirev » нед дек 09, 2018 4:32 pm\nВ книжката на XHDATA антенният вход го дават за SW и AIRband.В тубата има много клипове за тази антена и все за SW я използват.Мисля и аз да почъчам една да я пробвам,но сега имам идея за slinky антена и евентуално след това.\nМнение от ShukiBG » нед дек 09, 2018 5:39 pm\nDimirev написа: ↑\nнед дек 09, 2018 4:32 pm\nИ аз мисля да си я поръчам, но малко ще почакам. Ако си я поръчаш, ще се радвам да ми споделиш на лично как се справя при SW, спрямо вградената антена...\nМнение от nradkov » нед дек 09, 2018 6:11 pm\nНямам идея за какво са ви тези антени. Купуваш си 30 м. меден кабел запояваш го за един моно жак на центъра и си готов. Ако искаш по-добри приеми си трябва и балун 9/1 ако се не лъжа. Всичко друго са търговски трикове - естествено нямам предвид истинските, които и разбира се са на съвсем други цени. Колега от форума ползва SW антена тип решетка, която сам е направил и която дава отлични резултати - виж назад в темата.\nПо 25 $ в нета има и активни SW антени.\nКолкото до антенния вход на радиото то той е само за SW+FM.\nМнение от blazer221 » нед дек 09, 2018 6:29 pm\nОтносно антенния вход - съгласен съм, моя грешка, по спецификация го пишат SW+Airband, но и на FM върши работа, относно дадената от колегата антена, не мисля, че ще има подобрения в приемите. А за 30-те метра кабел си е чиста проба късмет, особено ако не знаеш какво правиш


Стоилов: Текпетей бе за 3 червени картона - Труд\nНеделя 26.06.22 / 05:42\nНеделя / 26.06.2022 / 05:42 '; + $minutes; document.getElementById("time-item").innerHTML = datetime ;\nСтанимир Стоилов, старши треньорът на "Левски", изрази разочарованието си от съдийството за втори път тази пролет след мач с "Лудогорец". Тимът му отстъпи с 0:1 на стадион "Георги Аспарухов", но в двубоя липсваше феърплей, а напрежението ескалира.\n"Не знам Текпетей с кого си говореше - обясни Стоилов на брифинг след мача. - Напрежението ескалира. Той беше за три червени картона. Уплашиха се да въведат ред. Възпитаваме нашите футболисти да се държат както трябва. Видях доста добра реакция от защитниците в мача. В атака не можахме по-бързо да стига топката до фланга. Не успяхме да вкараме 2-3 ситуации, които имахме. Доволен съм от желанието. Левски трябва да подобри контрола върху топката, да намалим агресията и завършващата фаза ни куца. Смятам, че един добър сезон за футболистите като надграждане. Голяма разлика има. Днес отново играта гордо, както искам“.\nЗапитан дали е случайно това, че отново има напрежение след мач с "орлите", опитният специалист подчерта: "Според мен не е случайно, че два пъти срещу "Лудогорец" ескалира напрежението. Футболистите им се държат арогантно. Съдиите виждат и се правят, че не виждат. Страхливи хора нямат място във футбола. Включително и треньори. Пред 20 хиляди човека се правиш, че не виждаш. И наши футболисти трябваше да бъдат санкционирани“.\n„Изградихме отбор, в който никой не си спомня за стария Левски. Този отбор върна хората по трибуните. Имаме къде да работим, къде да надграждане. Знаем върху какво трябва да работим. Не очаквам да правим гръмки селекции. Ще търсим на фона на напускащите да привлечем за същите финансови параметри нови играчи, които да помогнат на конкуренцията. Надявам се да успеем. Свършихме огромна работа през тази година. Повечето играчи не се познаваха. От първия мач създава футболно семейство на терена, което се бие за името "Левски". Постигнаха голямата мечта. Очаквах днес да е по-лежерно. Доволен съм и днес от агресията. "Лудогорец" беше готов за битка. Имаха шанс да спечелят и го направиха. Надявам се това да е добър атестат за нас и да сме готови за следващите битки“, заяви Стоилов.


Български филм получи награда на кино фестивала в Сан Себастиан\nНачало > Български филм получи награда на кино фестивала в Сан Себастиан\n12:50, 30 сеп 19 / Култура и наука 25 1301 Автор: Topnovini\nБългарски филм получи специален диплом в програмата "Нови режисьори" на 67-ия кино фестивал в Сан Себастиан, съобщиха от "Арт фест".\n"Сестра" е вторият пълнометражен филм на Светла Цоцоркова, но започва пътя си като проект на "София мийтингс", в рамките на фестивала "София филм фест". Лентата беше подкрепена и от фестивалите в Арас - Франция, Солун - Гърция, Хонконг - Китай.\nИсторията проследява живота на момиче, чиито трагикомични лъжи са на път да унищожат света на семейството й. В главната роля е младата Моника Найденова, откритие на Цоцоркова от дебюта й "Жажда". В останалите роли са Асен Блатечки, Валентин Ганев, Елена Замяркова, Иван Савов, Светлана Янчева. Сценарият е на Светослав Овчаров и Светла Цоцоркова, които са и продуценти на филма, който е копродукция с Катар.\nфилм награда сестра


Изберете една карта и разберете какво мислят другите за вас!\nНАЧАЛО ТЕСТОВЕ Изберете една карта и разберете какво мислят другите за вас!\nИзберете една карта и узнайте какво мислят другите за вас!\nЧудили ли сте се някога какво мислят другите за вас? Дали другите мислят за вас по същия начин, по който вие мислите за себе си? Или може би не? Научете отговорите на тези въпроси, като изберете едно от тези изображения и прочетете значението му по-долу.\n1.Отговорна и спокойна личност\nДругите смятат, че сте човек, който изпълнява задълженията си, скромни сте, че сте човек, на когото могат да разчитат и че имате чувство за хумор. Вие сте човек, който се стреми да поддържа мира и спокойствието, както в живота си, така и в обкръжението си.\nИмате талант за разрешаване на спорове, докато в същото време се страхувате от конфронтация, така че искате да се изолирате или да се преместите на място, което смятате за спокойно и сигурно и където можете да се чувствате защитени и в безопасност.\nВашето основно предизвикателство е да се научите да живеете в настоящия момент. Спомнете си, че всичко, което се случва с вас, е с причина и цел. Трябва само да разберете каква е тя и да я използвате най-добре в своя полза.\n2.Контактен и любезен човек\nВие сте готови да направи всичко, за да получите това, което искате в живота и винаги сте готови да помогнете на другите. Вие сте мил, искрен, лоялен и директен, а понякога знаете, че се занимавате с твърде много дейности и се разстройвате.\nНе забравяйте, че е чудесно да правите повече неща едновременно, както и да помагате на другите, но не и когато това е във ваша вреда. Много по-добре е да свършите няколко задачи добре, отколкото да започнете много и да не завършите нито една.\n3.Директен и интелигентен човек\nВие сте искрен, прям и уважаван човек, който силно цени света на знанието и идеите. Мислите, че идеите имат силата да променят света и затова се опитвате да държите своите здраво и да ги предадете на възможно най-много хора.\nПонякога ви смущава безразличието на другите и и тук се крие най-голямото предизвикателство за вас. Не забравяйте, че има три основни правила, ако искате да живеете в мир: живейте своя живот, нека другите живеят техния и не съдете никого.\nЕдно е да предположите, че сте на прав път, но е съвсем различно да мислите, че това е единственият начин да стигнете до крайната цел. Всеки има различен път към своята дестинация и точно този избор придава стойност на живота.\nСкъсаните чорапогащници могат отново да се използват! Ето как!


Здравословни начини да се преборим в пролетната умора\nАвтор: Алтернатива за вас\nКак да се справим със синдрома на пролетната умора с помощта на определени храни и да помогнем на организма да възстанови природната енергия? През пролетните месеци много от нас прибягват до различни витамини, минерали или други лекарства, поради усещането за умора, липса на сън и главоболие. Но знаете ли, че е възможно пролетната умора да се облекчи с помощта на определен вид храни? Днес ще ви запознаем с тези храни, които ще ви енергизират и ще облекчат симптомите на пролетна умора.\nПролетната умора се предизвиква от смяната на сезоните, когато напускаме студената зима и навлизаме в по-топлата пролет. Не е болестно състояние, а набор от физически и физиологични симптоми, най-честите от които са спад на енергията.\nПричините за нейното възникване не са известни със сигурност, но най-вероятните виновници са хормоните. През зимата дните са кратки, с малко слънце, което възпрепятства производството на достатъчно количество серотонин, химикалът, отговорен за чувствата на удовлетворение и щастие. Това е причината някои от нас да страдат от депресия през зимата. Разбира се, когато има дефицит на серотонин, който ни прави по-активни, главната роля се поема от другия хормон, мелатонин, който регулира съня.\nС пристигането на пролетта, ролите се променят. Настъпва хормонална промяна, с която тялото трябва да свикне. Чувствате летаргия и сънливост - нормални реакции, дължащи се на спада в кръвното налягане, причинено от промяната на температурата и редуване на горещи и студени периоди през пролетния ден.\nДруги симптоми включват световъртеж, главоболие и мигрена. Някои хора чувстват болката в ставите, докато други имат проблеми със съня и страдат от раздразнителност. Като цяло, чувстваме, че е трудно да изпълняваме ежедневните си задължения.\nИзглежда, че хората, склонни на колебания в кръвното налягане и тези, които имат по-ниско кръвно налягане, са по-уязвими към симптомите на пролетна умора.\nДобрата новина е, че пролетната умора не трае дълго и изчезва, когато серотониновото ниво в тялото се стабилизира.\nНо ако симптомите на пролетна умора продължават повече от три седмици, би било добре да се консултирате с лекар от сферата на конвенционалната или алтернативна медицина.\nКои храни са най-добрият избор при пролетна умора?\nОбщото правило е да се консумират колкото може повече екологични плодове и зеленчуци, богати на растителни влакна. От друга страна, избягвайте мазни храни и всички рафинирани продукти.\nВ следствие на умората, много от вас ще избират преработените храни, точно защото повишават нивата на енергия. Но всички знаем, че това повишение трае за кратко и симптомите на умора се завръщат отново и то много скоро. Храните, богати на наситени мастни киселини, се нуждаят от повече време за смилане, което ще доведе до повишено усещане за умора.\nТака, че съветът ни е да намалите консумацията на пържени храни и да изберете приготвени на пара ястия, гарнирани с ориз или паста.\nВашето меню трябва да съдържа:\n• Храни с по-нисък гликемичен индекс - храни, при чиято консумация постепенно се освобождава захарта в кръвта, което удължава усещането за ситост и енергия;\n• Храни, богати на растителни влакна, като леща, боб, ориз басмати (изберете бял ориз, ако сте склонни към анемия) и нахут;\n• Храни, богати на добри есенциални мастни киселини като авокадо, ленено семе и сусамени семена;\n• Подправете леко ястията с люти чушки, защото те стимулират производството на ендорфини, подобряващи настроението;\n• Не забравяйте да консумирате висококачествени протеини като киноа, която е изключително богата и на магнезий;\n• Насладете се на плодове и зеленчуци, тъй като асортиментът им се увеличава с всеки изминал ден. Препоръчваме зеленолистни зелени зеленчуци като салата, броколи, зеле, зелен грах и диви аспержи.\nСвежи идеи за здравословна комбинации\nЗащо не опитате задушена леща с басмати ориз и зелена салата с авокадо, подправена с ленено масло. Ако хапвате листни зеленчуци, постарайте се да си набавите и витамин С, за да ускорите асорбцията на желязото от зеленчуците и да предложите естествено решение за анемията.\nАко сте пристрастени към бързата и нездравословна храна и за вас е трудно да се откажете от нея, просто си направите здравословен еквивалент – например хамбургер от бобови, приготвени на барбекюто и небелени картофи, изпечени във фурната. Няма причина да не добавите майонеза, стига да сте я направили сами, смесвайки йогурт с горчица. Така ще се насладите на любимата си храна, но по здравословен начин. Ще бъдете изненадани, защото тези разновидности не само ще ви дадат усещане за ситост, но и допълнителна енергия и в същото време ще облекчат симптомите на пролетна умора.\nКакви навици трябва да промените, за да увеличите енергията си?\nХапвайте по-често, но по-малки порции, за да се поддържат стабилни нива на кръвната захар.\nОсвен избора на храни с по-нисък гликемичен индекс, не трябва да пренебрегвате и упражненията. Те ще ви помогнат да повишите енергийните нива и настроението, да подобрите потока на кръвта към мозъка и да се радвате на зареждащ сън.\nКакви навици се препоръчват?\nОтидете на разходка. Препоръчителни са бягане, колоездене и плуване. Не забравяйте да пиете 1.5 до 2 литра течност, за да подобрите кръвното налягане.\nАко сте наистина уязвими към пролетна умора или ако симптомите ви затрудняват да изпълнявате ежедневните задачи, препоръчваме B-комплекс, особено фолиевата киселина и витамините B3, B6 и B12. Селенът в дози от 200 mcg също е добра добавка.\nНе забравяйте да се консултирате с експерт и да адаптирате добавките към индивидуалното си здравословно състояние.\nБелуга Rapunzel 500...\nЧерна леща или белуга\nкакто я наричат\nруснаците. Зърната на... 15464 8.75 Черна леща или белуга\nруснаците. Зърната на...


Ветераните на Пирин с обрат над Беласица - Други - БГ Футбол - Sportal.bg\n12 октомври 2018 | 18:19 - Обновена\nВетераните на Пирин (Благоевград) започнаха с победа с 3:2 участието си в държавното първенство. В Първомай те направиха обрат срещу Беласица, след като в средата на второто полувреме изоставаха с два гола. Точни за комитите бяха Васил Чергов и Стойчо Георгиев. "Орлетата" ветерани обаче в края се наложиха след попадения на Димитър Коемджиев, Атанас Николов и Георги Даскалов.\nА освен тях във формацията на Петър Цветков -Бел бяха още куп сериозни имена. Мишо Ролев, Станислав, Георги и Радослав Бачеви, Иван Цветков, Иво Тренчев, Атанас Лясков,Иван Стойчев, Петър Бандев, Тодор Лулейски...а в следващите мачове се очакват и още попълнения. За Беласица пък освен голмайсторите на линия бяха и Петър Динков, Емил Шаламанов, Валентин Яков, Стоил Бояджиев и Младен Малечканов.\nГлавен съдия на мача в Първомай бе Младен Пенев от Кюстендил. Така Пирин ще бъде представител на Пиринския регион в първенството на ветераните. Предстои жребий заедно с отборите на Миньор Перник и ФК Кюстендил за да бъде определен победителя в Югозапада.


Блогът на доцент Колев: МЕЖДУНАРОДНА ДЕЙНОСТ - БЕЛГИЯ\nВ делегацията, посетила военномедицинската служба на Кралство Белгия по покана на нейния началник бригаден генерал Де Конинк, включих заместника си полковник Митов и началника на медицинския отдел на 1-ва армия полковник Цвятко Иванов. Преводачката, Катя Лидарева беше от канцеларията на Генералния щаб. Разказа ми, че някога е била в екипа от преводачи на Тодор Живков. На летището ни посрещна подполковник Ваесен, офицер от военномедицинската служба, който ни съпровождаше през цялото време на посещението.Настанихме се в хотел Клуб “Принц Алберт” (бивша казарма) в един живописен район на Брюксел.\nРесторанта на военния хотел Клуб “Принц Алберт”\nВеднага след като оставихме багажа по стаите, трябваше да слезем в ресторанта за обяд. И тук стана гаф. Не бях допуснат да вляза в залата, защото си бях свалил вратовръзката. Ваесен се сконфузи, защото не ме беше предупредил.\nРазговорите започнаха на 14.10 във военната болница “Кралица Астрид” (Единственото военно лечебно заведение в Кралството – бел. моя). При влизане на автомобила в района на болницата бяхме изненадани от българския национален флаг, който бе издигнат на пилон пред официалния вход.\nВ средата флагът на Кралство Белгия, вдясно от него - флагът болницата.\nПред болницата "Кралица Астрид"\nПри генерал Де Конинк - отляво на дясно:полковник Цвятко Иванов, моя милост, Катя Лидарева, полковник Димитър Митов\nПреди обяд на изслушахме брифинги посветени на организацията на медицинската служба на въоръжените сили, учебни планове и програми за подготовка на персонала, система за набиране на военномедицински кадри, и организация на системния медицински контрол на персонала.\nБелгийските военни медици споделяха организационните си виждания за медицинското осигуряване на войските напълно откровено. Липсваше прочутото в България було на “секретността”.\nПрезентацията по организацията на медицинската служба на въоръжените сили бе изнесена от полковник Санабрия (Като човек, полковникът бе особено отзивчив. При посещението ми на съвещанието в Щаб квартирата на НАТО през 1996 г. се срещнахме отново. С негова помощ осигурих транспорт до летището при отпътуването ни от Брюксел – бел. моя).\nВ средата - генерал де Конинк, вдясно от него - полковник Санабрия\nСанабрия подробно ни представи вижданията на белгийското военно ръководство за изграждане на професионална армия, способна да реагира на всички възможни предизвикателства. По това време у нас не се говореше по този въпрос. От изложението му си изяснихме и нивата на медицинска помощ във военно време, възприети в НАТО (Днес с тях боравим свободно, но тук разказвам за събития от преди 18 години – бел. моя). Видовете въоръжени сили отговаряха за осигуряването на помощ на 1 ешелон - лекарска помощ и 2 ешелон - хирургическа помощ за спасяване на живота или на крайник, а териториалното командване – за 3 и 4 ешелон. Помощта на тези ешелони се осигуряваше от болнични заведения с разширени диагностични и лечебни възможности, като тези от 4 ешелон завършваше окончателното лечение на пострадалите (Днес наричаме ешелоните “роли”, “нива” на медицинска помощ. Това обаче не променя същността им – бел. моя).\nСанабрия разгледа структурите за изпълнение на задачите по ешелони. Тези на 1-ви ешелон включват 1-2 лекари, 1 подофицер, 10 санитари, линейки, товарен автомобил, медицински материални средства и бяха сходни с предложените през 1992 г. медицински взводове на механизираните батальони. Формированията от 2-ри ешелон приличат на нашата медицинска рота на механизираната (лекопехотна, бронетанкова) бригада, но освен с хирургични взводове разполагат и с взвод за евакуация и подкрепа на батальоните, какъвто ние нямаме. Съществено внимание на тези ешелони се отделя на третирането на военнослужещите с боен стрес. Счита се, че само 5% от тях ще се нуждаят от евакуация извън тактическата зона. По тази причина на 2-ри ешелон работят психолози и се отделя внимание на психологичната подготовка на командирите на батальони и роти. За 3-ти ешелон разполагат с две полеви болници от модулен тип, рота за амбулаторна помощ и взводове за евакуация и за медицинско снабдяване. Болниците са въздушно преносими, разполагат с три хирургически екипа и могат да обработват до 50-60 души в денонощие. Едната от тях бе развърната в двора на болницата “Кралица Астрид” по повод на нашето посещение. На национална територия белгийската военномедицинска служба разполага със спомената по-горе болница в Брюксел, Централен медицински склад, Център за контрол на здравето, батальон за медицинска евакуация, включващ линейки и автобуси и Кралското Военномедицинско училище.\nПодполковникът от медицинската служба Гиде започна презентацията си с общообразователната система на Кралството. Запозна с учебни планове и програми за подготовка на военномедицинския персонал, система за набиране на военномедицински кадри и подготовката на лекари, фармацевти, ветеринарни лекари и парамедици. От съществено значение за мен беше фактът, че белгийските въоръжени сили, както и нашите, не разполагаха със собствено висше медицинско училище и използваха гражданските. Впечатли ме и подготовката на различните категории парамедици (Сходството с нашите санитарни инструктори бе само външно – бел. моя). Гиде подчерта значението на Кралското Военномедицинско училище за военното, военномедицинското и тилово обучение на бъдещите военно медицински специалисти.\nНе си спомням името на лектора, представил организацията на системния медицински контрол на персонала. От изложението бяха важни следните неща – законовата основа за определяне на годността за военна служба (Нормативният акт с медицинските критерии за годност се обявява с Указ на Краля – бел. моя); скрининговите първоначални медицински прегледи на всички, навършили 18 годишна възраст, заплащани от държавата; наличието на специални центрове за подбор на персонала за специалните части, ВВС и ВМС; ежегодните прегледи на всички военнослужещи, чиито професионални задължения могат да създадат опасност за околните – готвачи, механик водачи, шофьори и др.; липса на фиксирано време за провеждане на контролните прегледи.\nОколо обяд посетихме Центъра за трансфузионна хематология, намиращ с в болницата. Разположен е на площ от 800 м2 и има 15 души персонал. При влизане в залата за кръвовземане Катя припадна и създаде малко проблеми на домакините. В Центъра бяха въведени всички модерни технологии. Изследването на дарената кръв не се различаваше от установеното в нашата страна. Това, което ги отличаваше от нас беше, че работят с постоянни донори доброволци. “Заплащането” се изразява в шоколад и кафе след кръводаряването и два дни отпуск. Подобни стимули действаха и у нас и бяха популярни сред наборните военнослужещи (Самият аз съм дарявал кръв десетина пъти – бел. моя). Дали обаче доброволното донорство ще бъде популярно и сред професионална армия не зная.\nВ 13,30 ч. отпътувахме за Нивел. Посетихме Централния медицински склад. Онова, което ме впечатли беше мини-фармацевтичния цех, в който се произвеждаха определени медицински продукти. Приличаше на нашия Център за производство на инфузионни разтвори в с. Свидня. Само приличаше, иначе технологията беше съвсем модерна.\nВ Нивел се запознахме и с Центъра за контрол на здравето. Задачите му са сходни с тези на нашите военни хигиенно-епидемиологични инспекции. Оказа се, че в тази структура не работят хуманни лекари. Персоналът се състои от ветеринарни лекари, фармацевти, физици и химици. Нашата структура бе копие на съветската и както виждам за последните 20 години, малко се е променила. Изключвам наименованията.\nНа 15.10 разговорите продължиха отново в болницата “Кралица Астрид”. И отново зад катедрата застана Санабрия. Експозето му беше посветено на спешната помощ във въоръжените сили, участието на военномедицински формирования при ликвидиране на последствията от бедствия, аварии и катастрофи. Полковникът представи и военната болница - единствената в страната. Акцентът в изложението бе поставен върху необходимостта тя да се специализира в областта на военновременната патология. Позволявам си да предам думите на Санабрия така, както съм ги записал: “Преди години и ние смятахме, че военната ни болница трябва да прилича на тези от гражданската система. Днес обаче нашата политика е променена. Кадровият военнослужещ може да потърси помощ там, където тя е най-добра. Следователно не е необходимо да го привързваме към военното здравно заведение. Не нужно и да се мъчим да правим онова, което цивилните правят по-добре от нас. Но те слабо познават спецификата на нараняванията и изгарянията, травматологията и физиотерапията им са насочени към обслужване на възрастни пациенти, а психиатрите рядко се сблъскват с посттравматичния стрес. Ето защо ни е необходима военна болница. По тази причина от общо 48 легла за лечение на изгарянията в Кралството, 32 се намират в “Кралица Астрид”, а Центровете за тъканни култури и за съхраняване на трупна кожа са единствените в страната. Това е и причината за специфичната структура на “Кралица Астрид” при криза и война – 180 травматологични легла, 60 легла за лечение на изгаряния, около 60 – за неврология и психиатрия, стотина за заразно болни и 200 за активна рехабилитация”.\nНяма какво да добавя към казаното. С няколко изречения Санабрия очерта стратегията на ръководството на Кралската военномедицинска служба. Нещо, което в България висши военни и военномедицински специалисти не могат да направят от 1998 г. насам. Ако не ми вярвате прочетете плановете за реформи, а в последните години - за трансформация на Българската армия.\nВечерта посетихме тържествения гала концерт в зала “Елизабет” в Антверпен (Анверс) посветен на празника на Военномедицинската служба (Тя, подобно на армиите на други европейски държави има статут на вид въоръжена сила – бел. моя). През града преминахме по тъмно. Нямаше време да разгледаме улицата на бижутерите. Подполковник Ваесен ни разказа, че до Втората световна война на нея са работили само евреи. След навлизането на Вермахта евреите са били арестувани, а магазините и скъпоценностите – конфискувани. При навлизането на съюзните войски в Антверпен е било необходимо само едно денонощия, за да се завърнат оцелелите собственици или наследниците им. За първи път видях източноправославни евреи. Носеха големи бели чалми.\nВ гала концерта участваха само ученици от кралските училища по изкуствата, което не пречеше да бъде много тържествен. След концерта домакините дадоха прием в зала “Елизабет”. Бях представен на военния съветник на Белгийския крал, чието име така и не запомних. С генерала разменихме няколко протоколни думи. По време на приема бях „ухажван” от главната медицинска сестра на болницата „Кралица Астрид”. Симпатичната дама непрекъснато искаше да си говорим на руски. От няколко месеца беше започнала да го изучава.\nСвободно време в центъра на Брюксел.\nПредвиденото за 16.11 посещение на Ватерлоо не се състоя поради рязко влошаване на времето. След като обядвахме в клуб “Принц Алберт” отпътувахме за София.\nВ отговор на посещението ми в Брюксел поканих двама представители на медицинската им служба да гостуват на провеждащия се във ВМА конгрес от 09 до 13.04.1994 г. В България пристигнаха полковник д-р Дюбоа и капитан-аптекар Анри. На 11.04.1994 г. гостите бяха на посещение при мен, а в последствие бяха приети от ръководството на ВМА. Съпровождаше ги подполковник Цветан Попов от първия отдел на управлението, който много добре владееше френски език. По повод посещението в списанието „Annales Medicinae Militaris, Belgicae”, 1994 – Vol. 8/2, издание на Научното общество на Белгийската медицинска служба е публикувана статия от подполковник Вандепит, в която се разказва за медицинската служба на Българската армия и ВМА.\nПрез 1998 г. имах уговорка с българското военното аташе в Брюксел генерал-майор Маринчев да организирам посещение на генерал Де Конинк в България. Събитията, за които разказах го осуетиха, а и моят наследник Чобанов не направи нищо, за да се осъществи.\nЗа втори път посетих Брюксел, за да присъствам на съвместен семинар на Комитета на началниците на военномедицински служби (КОМЕДС) в НАТО и представители от медицинските служби на армиите от страните, участници в “Партньорство за мир”. Поканата бе отправена от генерал Де Конинк, в качеството му на председателстващ на Комитета. Семинарът бе планиран на 22.02.1996 г. Това бе първи семинар по линия на КОМЕДС и страните-партньори. Очакваше се да бъде открит от председателя на Военния комитет на НАТО генерал Нойман (Бивш председател на Комитета на началник-щабовете на Бундесвера – бел. моя). Паралелно със семинара от 19 до 23 февруари 1996 г. в Брюксел щяха да се проведат Международна конференция по овладяване на стресови състояния при умиротворителни и хуманитарни операции и симпозиум по профилактика на СПИН.\nПредварителната програма на семинара включваше изслушване на становища от страните членки на НАТО и страните партньори и обсъждане на работната програма за „Партньорство за мир” през 1996 г., информации за опита и проблемите на медицинското осигуряване в международни операции, информация и видео материали на Щаба на върховния главнокомандващ на ОВС на НАТО в Европа за учението "Брокен боди - 1995”, експозе на представителя на САЩ по приложението на телемедицината и други технологични нововъведения и на представителя на Обединеното кралство - животоподдържащи мероприятия при тежки травми. Като представители на страните-партньори можехме да участваме със съдоклади по отделните теми на дневния ред. Реших да участвам със съдоклад по втората точка от дневния ред на тема “Проблемни въпроси от участието на медицинската служба на Българската армия в международни операции”. За участниците в семинара се осигуряваше симултанен превод на английски и руски език.\nЗа участие в паралелната международна конференция по проблемите на стреса определих подполковник Красимир Иванов от Центъра по психо-профилактика (Иванов беше умен офицер. Имаше практически опит за третиране на стреса от участието му в мисията в Камбоджа. Не пожела да продължи да работи в Центъра и премина на работа в Клиниката по психиатрия на ВМА. Клиниката спечели, а психо-профилактиката загуби. Вина за това вероятно нося и аз, защото не му спестявах критични бележки, когато заместваше началника си – бел. моя).\nВ Брюксел пристигнахме на 18.02. На летището ни посрещна майор Яков. Настани ни в хотел „Le Meridien” и ни покани на гости в дома си.\nПред хотел „Le Meridien”\nНа следващата сутрин участниците в срещата като по команда се събрахме пред хотела. Познавах част от тях – генералите Деш (ФРГ) и Каливожка (Полша), както и полковник Фармър-младши, наследник на генерал Чонг в Европейското командване на САЩ. Генерал Деш се придружаваше от адютанта си подполковник фармацевт Волфганг\nС автобус ни отведоха в сградата на щабквартирата на НАТО в Брюксел. Бях първия медицински офицер, прекрачващ прага й. При влизането бяхме помолени да оставим фотоапаратите си в специални индивидуални касети.\nПред фоайето пред залата имах кратък разговор с генерал Каливожка.\nСрещата бе открита от бригаден генерал де Конинк, който поздрави участниците от страните партньори и предостави думата на генерал Нойман. Неговото слово бе по същество преглед върху инициативата „Партньорство за мир”. Той подчерта, че инициативата е добавила нови измерения в отношенията между НАТО и страните-партньори и е осигурила възможности за развитие на практическото военно сътрудничество в съответствие с различните интереси и потенциала на участващите страни. Целта на програма за повишаване на възможностите на отделните страни за участие в дейности по поддържане на мира чрез съвместно планиране, обучение и учения, и за повишаване на оперативната съвместимост между въоръжените сили на тези страни и НАТО се изпълнява успешно. В държавите от Източния блок са увеличени прозрачността в националното отбранително планиране, формирането на военния бюджет и демократичния контрол върху въоръжените сили. Накрая генерал Нойман пожела успех на участниците в съвещанието.\nСлед Нойман, кратко експозе върху историята на КОМЕДС направи бригаден генерал Де Конинк. Словото ни беше раздадено. Ще си позволя да цитирам част от него:\n„Комитетът на началниците на военномедицински служби в НАТО (КОМЕДС) се състои от старши представители на военномедицинските органи на страните-членки. Занимава се с военномедицински въпроси, координира свързаната с тях дейност и предоставя съвети и препоръки на Военния комитет на НАТО по тези въпроси. По традиция за медицинските въпроси в НАТО се смяташе, че са главно от компетенцията на отделните страни-членки. Поради това дълго НАТО нямаше потребност от създаването на свой военномедицински орган на високо равнище. Новите мисии и оперативни концепции на НАТО поставят по-голям акцент върху съвместните военни операции, което засилва значението на координацията на медицинската поддръжка при операции по поддържане на мира, спасителни операции при бедствия и предоставяне на хуманитарна помощ. За тази цел през 1994 г. бе създаден Комитет на началниците на военномедицински служби в НАТО. Длъжностите на председател и секретар на комитета се заемат от представител на Белгия, а секретариатът е прикрепен към Службата на белгийския главен военен лекар в Брюксел. Комитетът, чийто състав включва главните военни лекари на страните-членки на НАТО и на главните командвания на НАТО, както и представител на Международния военен секретариат, провежда пленарни заседания два пъти в годината и отчита ежегодно дейността си пред Военния комитет. Целите на КОМЕДС включват подобряване и разширяване на механизмите за координация, стандартизация и оперативна съвместимост между страните-членки в медицинската област, както и подобряване на размяната на информация по организационни, оперативни и процедурни аспекти на военномедицинските служби на НАТО и страните-партньори. От 1997 г. насам страните-партньори имат покана да участват на пълноправна основа в работата на повечето от работните групи на комитета. Работата на КОМЕДС се координира с други органи на НАТО с компетенции в областта на медицината, като Военната агенция за стандартизация и Съвместния медицински комитет. Председателят на Съвместния медицински комитет и председателят на Работната група на Военната агенция за стандартизация по обща медицина участват в пленарните заседания в качеството си на наблюдатели.. Работата на КОМЕДС се подпомага от девет работни групи, които работят по проблемите на: военномедицинските структури; операции и процедури; превантивната медицина; медицината при извънредни ситуации; военната психология; зъболекарските служби; медицинските материали и аптечното дело; сътрудничеството и координацията на военномедицинските изследвания; хигиената и технологията на храните и ветеринарната медицина; медицинското обучение. Всяка работна група се събира на заседания най-малко веднъж годишно”.\nСлед изложението на Де Конинк, преминахме към отделните точки на дневния ред. Много интересно прозвуча експозето на украинския полковник. Беше посветено на методологията на планиране на военномедицински учения. Темата ми беше до болка позната, но не зная дали офицерите от страните-членки на алианса го разбраха. Не че между методологиите на НАТО и бившия СССР има кой знае какви съществени различия. Просто думичките бяха и си остават различни. Очаквах по-голям интерес към отделните съобщения. Нищо подобно. Монотонността на изложенията беше нарушавана от време на време от бележки на някои от участниците от армиите от НАТО. Предимно язвителни. Фармър-младши отправи забележка към експозето на генерал Деш за немската полева болница в Босна и Херцеговина. Според него „тя притежавала значително по-големи възможности”, отколкото „били потребностите на войските в зоната й за отговорност”. Деш не му остана длъжен. „Проблемът за големината и възможностите на болницата не е Ваш, а на Федералното министерство на отбраната. То е длъжно да осигури на немските участници в мисията такава помощ, каквато биха получили в собствената си страна” – приблизително така прозвучаха думите му. Холандският представител упрекна Фармър-младши, че в експозето му за възможностите на телемедицината няма нищо ново – „Г-н полковник, това експозе го слушам за трети път. Нямате ли други случаи за прилагането на телемедицината, освен този в Африка” невинно попита той. Полковникът замълча.\nМоят доклад пред съвещанието. Текстът е на руски, защото симултантния превод по време на конференцията беше на руски и на немски\nПри обсъждане на проблемите на медицинското осигуряване на мисията в Босна и Херцеговина стана ясно, че не всичко в НАТО върви „по мед и масло”. Или поне не в такава степен както си мислех аз. Или както някои офицери и днес продължават да си мислят. Какво имам предвид? Стана ясно, че тепърва трябва да уточнят донесенията по медицинска линия до Многонационалния логистичен център на алианса, развърнат в Унгария. Даже и на нас, от страните-партньори ни предоставиха дискета с формата на донесението. А операцията беше в разгара си. С какво ли са се занимавали военните лекари в този щаб? А според лекциите на полковник Мильов, за който разказах, тези центрове са от изключително значение за управление на логистиката. От кабинета му на третия етаж в учебния корпус на академията е възможно да изглежда така. В практиката обаче е различно.\nОбядвахме в офицерския стол на щабквартирата.\nПокана за обяда в Щаб квартирата на НАТО\nНямаше незаета маса. Както и офицер, който да не си беше взел бутилка бира или вино (По 330 мл – бел. моя). Вечерта генерал Де Конинк даде официална вечеря в ресторант извън Брюксел. С това срещата завърши.\nСледващите два дни посветих на конференцията по проблемите на стреса в умиротворителни операции. Тя се провеждаше в болницата „Кралица Астрид”. Отново имах възможност да се срещна с полковник Санабрия. За разлика от протоколното протичане на заседанието на КОМЕДС, тук дебатите бяха изключително разгорещени. Красимир Иванов беше активен участник. Правеше реплики от място или без да изчака покана от водещия, излизаше на трибуната. Основание за високата активност беше не само професионалната му подготовка и доброто знаене на английски език, но близо половин годишния му опит от операцията в Камбоджа.\nСледобедите минаваха в разходки из Брюксел. Имах някаква представа за центъра на белгийската столица и влязох в ролята на гид.\nДойде време за завръщане в България. То не мина без произшествия. Пари за такси от хотела до летището нямахме. А гостоприемния на 18.02 майор Яков беше ни „отсвирил”още на следващия ден, т.е повече не го видяхме. Причината най-вероятно беше, че отказах да му предам фактурата от платените нощувки в хотела (Тъй като плащахме в брой, от рецепцията на хотела изискаха да заплатим всички нощувки още при настаняването – бел. моя). Трябваха ми, за да оправдая разхода при връщането в София. Така и не ми стана ясно как Яков щеше „да ги оправя”. И тук ни помогна полковник Санабрия. В уречения час военен микробус ни чакаше пред хотела. Шофираше го младо момиче. Съдейки по униформата – най-вероятно кадрови редник. Красимир доста се почуди защо не му е разрешила да си отнесе куфара до микробуса.\nПосещението в щабквартирата на НАТО не беше само протоколно. Дискусиите на съвещанието на КОМЕДС, макар и вяли показаха, че страните-членки могат да отстояват свои мнения по всеки обсъждан проблем. Само да имат аргументи за това. Комитета и работните му групи бяха мястото за сблъсък и защита на национални позиции. Днес българските военни медици не използват тези възможности. Мога да изпиша страници за това как безкритично „папагалим” постановки на алианса.\nВ Брюксел беше проверена правилността на политика ни в областта на психо-профилактиката на стреса и посттравматичните разстройства при международни операции. Имаше какво да се научи. Особено от канадската военномедицинска служба. Радвам се, че част от препоръките от далечната 1996 г. днес са рутинни мероприятия в международни мисии с наше участие.\nПубликувано от Николай Колев в 2:23


30 задържани митничари и граничари на “Калотина” - struma - Онлайн вестник\n30 задържани митничари и граничари на “Калотина”\n30 души – цялата смяна митнически служители, както и служители на Гранична полиция, са задържани при мащабна акция на МВР и прокуратурата на ГКПП “Калотина”, предаде репортер на БГНЕС.\nМежду задържаните е и началникът на митнически пункт “Калотина”, съобщи главният прокурор Иван Гешев, който заедно с главния секретар на МВР Ивайло Иванов оповестиха подробности от акцията на място.\nПровеждат се разследвания по дело под надзора на Специализираната прокуратура. Става дума за организирана престъпна група, занимавала се с корупционни действия, заяви Иван Гешев пред журналистите на пункта.\nСтава въпрос за доста мащабна организация, изключително мащабна организация, уточни главният прокурор и добави, че има много задържани лица, между, които и началникът на митническия пункт.\nОт своя страна Ивайло Иванов заяви, че са успели да опазят всичко в тайна и реализацията е факт. Има задържани над 30 човека – цялата смяна от митничарите, които са тук на работа, има служители на Гранична полиция, съобщи още главният секретар на МВР. /БГНЕС\nСпецакцията доведе до голямо задръстване на ГКПП Калотина. Пунктът не работеше и от двете страни.\nTags: Гешев, Калотина, Мвр\nПремахване на доживотния затвор без замяна, обвързване на глобата със заплатата и по-ефективна пробация


Георги Икономов получи признание и жест на уважение от хората с житейска мъдрост и опит\nЧетвъртък, 17 Октомври 2019 17:22\nНаричаме ги "Хората от третата възраст", а всъщност те са и мъдростта, и опитът и годините. Те са онова, което показва, че сторените дела са достигнали до тези, за които трябва и работата на един човек е успешна и в правилна посока.\nЗащото от рутината на годините, те се превръщат в истински лакмус - и проверяват всеки, с когото общуват и битуват. И получи ли този човек признанието им, значи е спечелил важна житейска мисия - да получи доверието на мъдрите и опитните.\nТова своеобразно признание получи кметът на Банско два мандата - Георги Икономов, който и в делник и в празник намира време да изслуша възрастните, да се поучи от опитът им, да покаже, че младостта е добър показател, когато човек иска и може.\nПо време на управлението си, Георги Икономов показа, че да общуваш и работиш за и с възрастните е израз на далновидност, житейски опит и много човещина.\nЗа да изразят своята благодарност, но и уважение, своето отношение на взаимна признателност за стореното\nчленовете на пенсионерски клуб "Радон Тодев" от Банско собственоръчно написаха признанието си за един мъдър градоначалник, добър човек, и уважителен към възрастните жител на Банско:\nГеорги Икономов се обърна към възрастните с думи на уважение и признателност за оценката:\n"Вярвам, че е наш общ ангажимент да се грижим за тях, да им създадем възможност да живеят пълноценно, да се включват в социалния живот, да общуват помежду си и с младите хора, да пътуват и да имат разнообразно здравословно ежедневие.\nИ днес, когато ми изказаха своята благодарност, усетих, че пътят е прав.\nДа са живи и здрави нашите майки и бащи, баби и дядовци! Аз обещавам винаги да бъдат в центъра на вниманието ни."\nОще в тази категория: « Изпълняваната от Георги Икономов социална политика отличи община Банско, като пионер и община модел в изпълнението на значими социални дейности Неврокопският митрополит Серафим гост на откриването на учебната година по вероучение в Банско. Тази година се включват ученици от 4 училища от общината »


Учебен процес и преподаване в езиков център Orange House Варна\nМного от нас са учили чужд език по традиционна методика, която предполага граматически упражнения, запаметяване на речника без контекст, малко или почти никакви упражнения за слушане и говорене. Езикът не се използва за комуникация, както от учителя, така и от учениците. Тъй като тази методика не дава добри резултати, в Orange House се стремим да приложим един по-практичен и модерен подход.\nСъвременните методи на преподаване или, както обобщено се наричат, комуникативният подход поставя в центъра на процеса на обучение ученика и осигуряване на максимално ефективно време в клас. Комуникативният подход е главно насочен към умението да се общува, да се използва езика за изпълнение на определена задача. Това означава, че в нашите курсове ние помагаме на учениците да развият всички умения, които са необходими при използване на езика в най-разнообразни ситуации. Съществуват шест основни умения, които ученикът трябва да развие, за да усвои даден чужд език: продуктивни умения – говорене и писане; умения за възприемане – слушане и четене; познаване на структурата на езика – граматика и речник. Всички тези аспекти са еднакво важни.\nВсеки език има по-лесни и по-трудни страни. Например, за всички англоговорящи граматиката на българския език има сложни структури, които те трудно усвояват. Английската граматика не е толкова трудна, но разбира се, трябва да се познава добре, за да се използва правилно. От друга страна в английския език трудност представлява усвояването на произношението. Английският правопис не е фонетичен, т.е. всяка буква не отговаря на точно един определен звук. Усвояването на правилно произношение изисква специални усилия, тъй като в английския език има повече от 40 звука, половината от които са гласни, а начините за изписването им са повече от 140.\nОсвен това, при свързването на думите в изречение има специфичен ритъм, който променя произношението на думите. Ритъмът на изречението се изгражда чрез по-ясно и подчертано произнасяне на някои думи, които говорещият счита за важни. Думите, които имат по-скоро служебно значение се произнасят слято. По този начин се изгражда естествената свързана английска реч. За изучаващия езика особеният ритъм прави слушането и разбирането трудно и това се превръща в умение, което изисква много практика. При развиването на говорните способности особено важно е учениците да се стремят към имитация на естествения ритъм на свързаната реч.\nКогато се говори на английски в реална езикова ситуация, произношението на отделните думи често се променя. Това се отнася особено за някои от гласните, които се редуцират. Думите, които се произнасят по-ясно и отчетливо са съществителни, глаголи или прилагателни. Това зависи от информацията в изказването, която говорещият смята за най-важна. Редуцираните думи най-често са спомагателни глаголи, членове и предлози – думи с предимно граматическа функция. Когато се обучават по традиционна методика, учениците полагат най-много усилия именно при усвояването на тези думи, но в естествената реч на англоговорящите именно те най-трудно се разбират.\nЕто защо упражненията за произношение и слушане представляват съществена част от програмата за обучение в Orange House. Майчиният език на нашите учители е английски, така че учениците свикват от самото начало с естествената английска реч и нейния ритъм. Общуването с англоговорящи води до по-добро разбиране на езика и постепенно усвояване на естествения му ритъм.\nЗа да постигнем това, програмата ни предполага ефективно време за обучение в класната стая и сериозна самостоятелна работа в дните между уроците.\nВ Orange House планът за урока е разработен така, че учениците да се възползват максимално от възможността да общуват с учителя.\nЗа всеки следващ урок се възлага домашна работа, която включва упражнения и задачи за самоподготовка.


Най-спорният поглед на наградите Еми за 2019 г. - Ето защо работи - Облича Се\nКендъл Дженър се качи на червения килим на 71-ата награда 'Еми' в дръзка рокля с флорален принт - гореща по петите на дебюта си пролет / лято 2020, не по-малко - която някои озаглавиха най-противоречивият външен вид на наградите Еми за 2019 г., Това се дължи основно на това, че толкова много са разделени в мненията си за облеклото. Но, независимо къде се намирате на ансамбъла, всеки може да се съгласи, че безпроблемно изпълнение на пълен изглед на пистата в реалния живот не е лесна задача. И в случая с интерпретацията на модела на роклята на Ричард Куин, резултатът беше невероятно дръзък и незабравим.\nСред качествата, които направиха ансамбъл с дължина на пода подобен удар, беше втората кожа латексна водолазка, слоена под корсетния й елече, която беше завършена с формовано сладко деколте, създаващо ефект на чаша с форма на конус. Въпреки че на пръв поглед може би сте предполагали, че най-голямата сестра на Дженър би могла да се справи без рисковото боди, всъщност това прави външния вид истински дом. Смелият флорален модел, съчетан с това неочаквано противоречиво пластово парче, ескалира това, което би било традиционен цветен момент в епичен червен килим.\nВ море от бебешки сини рокли и двутонни ансамбли, погледът на предния ред на приспособлението беше глътка свеж въздух - давайки на зрителите истински моден момент, както марката е възнамерявала. Правейки това, което прави най-добре (без да държи барове), Дженър отразява стила на пистата на марката, като свежда аксесоарите до минимум и разрязва съвпадащите ръкавици, видени на модния подиум миналата седмица. Нейният грим вид беше мек с размазано опушено око, за да съответства на бунтарския ръб. Нейният елегантен каре и остра средна част само добави към този ултра шик вид на червен килим.\nТод Уилямсън / Shutterstock\nМарката U.K Richard Quinn показа своето пролетна колекция по време на Седмицата на модата в Лондон; представяйки подредба, която бе безсмислено пищна и отразяваше ескапистната визия на лейбъла. Куин набрал блясъка, Куин надградил подробности за подписа, с които е известен едноименният му лейбъл и създал майсторство на ниво кутюр.\nВ крайна сметка парчетата в последната колекция (включена рокля на русалка на Дженър) са създадени с една единствена цел: да предизвиква радост в онези, които работят в мода или го носят,'описа бележките от шоуто на колекцията. Тоест, външният вид е проектиран така, че да бъде забавление за любителите на модата и не трябва да се приема твърде сериозно. Но ярките му цветове и използването на неочаквани материали настрана, този момент на обличане наистина беше сериозен и красотата му беше в фините детайли. От добре приспособеното прилягане към елегантните гънки се виждаше както по червения килим, така и по пистата, че тези тънкости говорят за окото на марката за прецизност.\nДжеймс Вейси / Shutterstock\nДженър (и нейният екип от стилисти), избрали за носимото произведение на изкуството на Куин, е повече от подходящо, като се има предвид състоянието на модела и способността му да повлияе на тенденцията както на червения килим, така и извън него. Да не говорим, това беше първото присъствие на Еми на звездата от риалити телевизия, на което тя беше настроена да представи заедно със сестра си в стил Maven, Ким Кардашиян Уест - така че има смисъл, че тя би искала да се открои и да отбележи повода. И какъв по-добър начин от това да дадете на хората моден момент, който предизвиква едновременно бръмчане и спор чрез латекс боди?\nотстраняване на боя с латексно тяло\nвисокосна година ден продажби\nпрозрачни pvc панталони


Усъвършенствайте сетивата си - РЕЦЕПТИ.бг\nАко зрението, слухът, вкусът, обонянието и осезанието ни не са в добро състояние, животът става много труден, понякога дори невъзможен.\n90% от цялата информация, която приемаме от външния свят, се предава в главния мозък от очите. Те осъществяват нощното и периферното зрение, с тяхна помощ местим погледа си от далечни към близки предмети, следим движещи се обекти.\nЗа да виждаме по-добре през нощта\nВ продължение на няколко секунди мигайте колкото се може по-често. Това стимулира очните мускули и помага за по-бързото привикване към тъмнината. Независимо от сезона, когато грее слънце, носете тъмни очила - така ще се радвате на добро зрение и през нощта. Освен това вредните ултравиолетови лъчи са отговорни за появата на катаракта - т. нар. перде на очите.\nЗа по-остро зрение\nХората, които висят дълго пред компютърния екран, често виждат предметите около себе си размазани. За да избегнете това, закрепете върху стената на 2,5 м от бюрото си вестникарска страница. През 15 минути откъсвайте очи от монитора, прочитайте заглавията и връщайте погледа си обратно. Упражнението се изпълнява пет пъти.\nЗа да не пропускате пътните знаци\nДоброто зрение всъщност е способността да се видят колкото може повече неща за страшно кратко време. Всеки ден се упражнявайте да движите бързо очи отляво надясно и обратно, без да въртите глава, съсредоточавайки се върху предметите, разположени в двата края на зрителното поле. Това ще подобри периферното ви зрение. После се опитайте да запомните десет предмета в стаята, поглеждайки ги само за десет секунди. Затворете очи и ги назовете в същия ред. Упражнението тренира координацията между очите и мозъка и помага за своевременното разпознаване на предметите - бързата реакция е особено важна при шофиране.\nСпоред жените той е най-неразвитото сетиво на мъжете. Действително след 40-годишна възраст слухът при представителите на силния пол се влошава в по-голяма степен, отколкото при слабия. Има начини обаче да се увеличи чувствителността на ушите.\nЗа да чуваме по-отчетливо\nЗатворете очи пред телевизора и се вслушайте в различните интонации, долитащи от екрана. Лишени от зрение, ще започнете да обръщате по-голямо внимание на това, което чувате. Така тренирате мозъка си да поема повече информация, постъпваща посредством органите на слуха, защото, когато очите са затворени, ушите са по-наострени. Пробвайте и друго упражнение - слушайки някоя песен, си изберете един инструмент, например бас-китара, и проследете изпълнението му докрай. Ако тренирате редовно, ще се научите да възприемате повече звукови отсенки.\nЗа намаляване на вредния шум\nСлед продължителна работа с механични инструменти в ушите се появява бръмчене, сигурен белег за нарушаване на слуха. Правилото в случая гласи - щом се налага да крещите заради шума, трябва да предпазите ушите си от него. Най-лесният начин е да си купите специални тапи от аптеката.\nБлагодарение на вкусовите луковици върху езика ние различаваме сладко, кисело, солено и горчиво. Факторите, които затрудняват обонянието - инфекции на горните дихателни пътища, някои медикаменти, могат да влошат и вкусовите усещания.\nНаслаждавайте се на оттенъците\nНяма да оцените прекрасния вкус на домашно приготвеното ястие, ако го излапате набързо. Колкото по-бавно дъвчите, толкова повече нюанси ще усетите. При дегустиране на вино поемете малка глътка и я задръжте под езика, за да се задействат вкусовите сензори. Това правило важи и за различните видове сирена и други деликатеси.\nРазличавайте отделните вкусове\nКогато обядвате в хубав ресторант, постарайте се да получите максимум удоволствие. За да усетите по-добре отделните блюда, дъвчете между тях зал-че хляб. От време на време изплаквайте устата си с вода.\nТо е развито много повече от вкуса - рецепторите, възприемащи миризмите, са хиляди пъти по-чувствителни от сензорните клетки на луковиците, разположени по повърхността на езика. В действителност голяма част от това, което определяме като вкус на дадено нещо, се оказва неговият мирис.\nПо-добро възприемане на миризмите\nЗа да усетим даден аромат, не бива да поемаме дълбоко въздух, а да го вдишваме на малки порции. Така ще можем по-добре да различим нюансите, от които е съставен.\nКогато помирисвате нещо, правете го с отворена уста, за да бъде ароматът по-богат и наситен.\nЗа това сетиво отговаря кожата, т. е. искаме ли да го съхраним, трябва да полагаме грижи за нея.\nВ студено време носете ръкавици, за да запазите чувствителността на пръстите си. Ако ръцете се излагат на ниски температури, страдат нервните окончания, разположени във върховете на пръстите. Кръвта се отдръпва от повърхността на кожата, което води до временна загуба на осезание.\nСъществува теория, според която злоупотребата с храни, богати на наситени мастни киселини, води до поражения на централната нервна система. Затова намалете консумацията на пържени картофи, краве масло, мазни сирена и ще запазите задълго осезанието си.\n12.06.2014 г. / Лилия Янкова


НИМ се сдоби с Евангелие на почти 400 години и уникална късноантична огърлица - Телевизия Европа\nНИМ се сдоби с Евангелие на почти 400 години и...\nНИМ се сдоби с Евангелие на почти 400 години и уникална късноантична огърлица\nЕвангелие на почти 400 години и късноантична огърлица са последните придобивки на Националния исторически музей. Богослужебната книга е уникално издание, печатано във Вилнюс през 1644 г. В началото и края има ръкописни бележки, в които се споменава за значително събитие в българската история – Велчовата завера от 1835 г. Златната огърлица пък върви в комплект с две обеци, направени по-късно, за да отговарят на християнските разбирания за бижутата. Колекцията на НИМ се обогати с уникално Евангелие от 1644 година, печатано във Вилньос в една от прочутите печатници, използваща кирилски букви. Книгата е дарена на музея, заедно с друго по-късно богослужебно издание.\nПо древна традиция хората са си записвали важни неща между страниците на семейната Библия. Това близо 400 годишно Евангелие не прави изключение.\nТакива записки има и в друга наскоро получена в Националния исторически музей богослужебна книга. Това е Ирмологии от 1838-а година. В него през 1955-а година църковен певец е оставил бележка, разказваща за гоненията срещу християните в Солун след атентат срещу консулство в града.\nОсвен богослужебните книги, в колекцията на музея постъпиха и няколко уникални бижута. Най-ценни са късноантична огърлица и обеци към нея.\nОбеците към огърлицата са изработени няколко века след огърлицата. Учените предполагат, че колието е принадлежало на богата фамилия, обитавала нашите земи между 3 и 6 век. Обеците са направени в края на този период като допълнение към огърлицата. Те вече отразяват християнската бижутерска и символна традиция.


Dell представи Latitude ST – Windows 7 таблет за бизнеса |\nРъководство за покупка на смартфон (част 3) Dell представи Latitude ST – Windows 7 таблет за бизнеса Стратегическото планиране и заблудите около него Управление на големи данни: да вземем контрола в свои ръце\nDell представи Latitude ST – Windows 7 таблет за бизнеса\nПрез изминалата седмица, Dell привлече вниманието на IT специалистите със своето промо видео за предстоящия Latitude ST таблет. От компанията виждат устройството като чудесен начин за изнасяне на презентации, обучение на студентите, както и достъп до медицински данни. Единственият проблем с този таблет, който работи с Windows 7 е, че освен ползите е възможно да бъде съпътстван и от някои недостатъци.\nРазбира се, използването на Windows 7 ще привлече вниманието на IT мениджърите. Това обаче може да е така, докато не вземат предвид живота на батерията, цената и поддръжката на приложения. Windows 7 не е проектиран да работи на таблети, за разлика от така очаквания Windows 8.\nDell Latitude ST разполага с 1.5GHz едноядрен Atom Z670 CPU. Включва 10.1-инчов дисплей с резолюция 1366 х 768. , използва SSD с до 128 GB бърза вътрешна памет. Таблетът ще има USB, HDMI, както и SD порт.\nУстройството тежи около 820 грама, което го прави значително по-тежък от iPad 2 (600 грама), а също и по-тежък от някои конкурентни таблети с Windows.\nИма очевидни предимства, които таблета дава на офиса. С iPad не можете лесно да прехвърляте файлове чрез USB или SD. Той също така не може да работи със същия софтуер като офис компютрите. Също така, най-евтиният iPad само ще даде възможност за 16 GB за съхранение. Това са значителни плюсове за Latitude ST, но дали отизивите „против“ са повече?\nТова, което сме виждали с Windows 7 като цяло е малък живот на батерията. Става дума за три или четири часа в някои случаи. Dell твърди, че Latitude ST ще поддържа осем часа, но само тестването ще покаже истината.


“Истината е, че не знаеш какво ще се случи утре. Животът е откачено пътуване и нищо не е сигурно.“\nMarshall Bruce Mathers III, ако това име нищо не ви говори сигурна съм поне, че всеки от вас знае кой носи краткия псевдоним Eminem\nДа, сигурна бях, че знаете.\nСпоред една от версиите прякорът на Eminem идва от Em(M) – Маршал, In(B), Em(M) – Матърс. Според друга, псевдонима му идва от популярните бонбонки M&M`s. Независимо от къде идва името Eminem то е синоним (даже може да се каже определение) за един от най-известните американски рапъри. Успехите на белия рапър не се ограничават само до музиката – той е много успешен музикален продуцент, автор на песни и актьор.\nЕто и неговата история\nMarshall Bruce Mathers III е роден на 17 октомври 1972 г. в щата Мисури. Когато е на 12 години, той и майка му се местят да живеят в Детройт, Мичиган.\nОще от малък Eminem е почитател на рап музиката като започва да рапира още на 14-годишна възраст. В преследване на своята мечта той напуска училище, въпреки че не е завършил средното си образование и започва работа за няколко години като се съсредоточава изцяло над музиката си.\nEminem не е бил от кротките юноши. А всъщност има ли въобще кротък юноша?!\nВсеки от нас има своите приключенски истории от тийнеджърските години. Първа целувка, напиване, сбиване…, но младия Slim Shady е бил малко по-палав от нужното. След схватка с няколко момчета рапърът изпада за 9 дни в кома.\nКато тийнейджър Eminem е бил често обект на подигравките на останалите в гетото, където е живеел. Но като във всяка приказка талантливият рапър успява да се измъкне от там с много работа и упорство. За да си направи нещата “по-интересни” Еминем първо се пристрастява, а после успява да преодолее зависимостта си към наркотиците. В противен случай ще е прекалено лесно (си мисля аз).\nКак Marshall Bruce Mathers III се превръща в Eminem\nСлед изпълнение във фриистайл рап състезание в Лос-Анджелиска радиостанция, Eminem бива забелязан от Dr. Dre, който по това време е много силен продуцент (сякаш сега е слаб). Dre подписва договор с Eminem и така той става част от звукозаписната компания “Aftermath”.\nРапърът печели своята известност освен с музиката си и благодарение на цвета на кожата си (защото според общоприетото – белите не могат да скачат и не могат да рапират). Така той става познат в света на рап музиката като “голямата бяла надежда”.\nEminem бързо набира популярност през 1999 г., когато издава дебютния си албум “The Slim Shady LP”, който му носи награди “Грами” за най-добър рап албум. През същата година, майката на Eminem, завежда няколко съдебни дела срещу него като иска обезщетение от 10 000 000 долара. Тя съди собствения си син, затова, че я е наклеветил в албума си.\nВъпреки проблемното си минало рапърът е пример затова как с талант и много труд, от дъното човек може да стигне върха.\nEminem е продал над 155 милиона копия от албумите си, което го прави най-продаваният рапър в историята\nПечелил е награди на MTV, “Грами”, а за саундтрака към биографичния си филм “Осмата миля” и песента “Love Yourself” печели и “Оскар”.\n“Можеш да изпаднеш от върха точно толкова бързо, колкото си се качил. Това е страшно.”\nЗа да постигне всичко и за да бъде Eminem, най-добрият бял рапър е трябвало да търпи много лишения. Преди да бъде забелязан от Dr. Dre, той работи като чистач, а парите не са стигали дори за памперси на първата му дъщеря Хейли. В момента освен професионалната си кариера и всичките си успехи на музикалната сцена Eminem е баща и на още две дъщери – Уитни и Алейна.\nЕминем и дъщеря му Хейли.\nНека денят ни бъде изпълнен с мотивация и продуктивност. Още сега ще подбера плейлист с песни на Eminem, за да се събудя и да продължа да работя върху целите си. Съветвам ви и вие да направите същото.\n“Ако хората трябва да научат нещо от моята музика, то трябва да е мотивация и увереност, че всичко е възможно, докато работите и не се предавате.“\nЛАЙФСТАЙЛDr. Dre, Eminem, Преди да бъдат известни\nTags: Dr. Dre Eminem Преди да бъдат известни


Водоструйка K 2 Karcher - Цена - Онлайн\nВодоструйка K 2 Karcher\nПродукта "Водоструйка K 2 Karcher" е добавен в кошницата!\nПродуктов код: M023517\nКод на производителя: 1.673-220.0\nВодоструйка K 2 Karcher е с практичен резервоар за почистващ препарат, който прави работата с K 2 изключително удобна. Дюзата е идеалното решение за редовна употреба при битови условия - около дома, за велосипеди, градински инструменти или градински мебели. Модела K 2 е оборудван с колела за лесно предвижване.\nТри - бутална аксиална помпа\nМoщност (kW) 1.4\nТегло без принадлежности (kg) 4.8 кг\nРазмери (L x W x H) (mm) 280 x 242 x 783\nВодоструйка K 2 Karcher е проектирана за универсална употреба и леки замърсявания около дома - измиване на велосипеди, градински инструменти или градинска мебел.\nБихте ли препоръчали Водоструйка K 2 Karcher на други? Оставете Вашият коментар и оценка за продукта. Към ревютата\nЖелаете да Ви доставим Водоструйка K 2 Karcher утре? Вижте нашите Условия за доставка.\nВодоструйка K 2 Karcher, Компактна водоструйна машина за битови нужди, Водоструйка, Karcher\nАко Водоструйка K 2 Karcher който разглеждате не е най-доброто решение за Вас, може да разгледате повече продукти от Karcher или Водоструйки. Megahome.bg се старае да удовлетвори всички Ваши нужди и ще се радваме да бъдете наши клиенти!


Франк Лойд Райт - живот, разруха и грабежи | Личности\nПоявявал се е на корицата на списание Тайм, в негова чест е издадена пощенска марка, написани са две опери и множество книги, а героите във филма „Опасен чар”, начело с Тодор Колев, го обявяват за поет, артист и разузнавач. Той е създателят на онази „къща върху водата дека тече , която навярно е пълна с мухъл“. Това е най-известният архитект на света – Франк Лойд Райт.\nТой е роден на 8 юни 1867 година в Ричланд сентър, Уисконсин, в семейството на музиканта Уилям Kари Райт и учителката Анна Лойд Райт. Майка му още от бебе го подготвя за архитектурното поприще – украсява стаята му със снимки на катедрали и му подарява кубчета „Фрьобел„, които малкият реди с часове. Когато е на 14 години, майка му пъди баща му, тъй като е неспособен да изхранва семейството. След като родителите му се развеждат, Франк се грижи за своите две сестри и майка си, чието презиме приема.\nНа 17 години той започва работа в строителна фирма в родния си град, като се записва и в университета на Уисконсин. Две години по-късно прекъсва обучението си и отива в Чикаго. Там той става чертожник в ателието на Джоузеф Силзби, със заплата от $8 на седмица. След година го наема Луис Съливан, който го покровителства и оказва сериозно влияние върху стила му.\nПрез 1889 година, Франк Лойд Райт се жени за Катрин Лии Кларк, дъщеря на бизнесмен. С взети назаем от Съливан $5000, семейството изгражда собствен дом в предградието Оук парк. Макар да има стабилен доход, на Райт постоянно не му достигат пари, заради неговата слабост към луксозните дрехи и коли. Появата на първите две деца в семейството също утежнявала положението. За да припечели допълнително, Райт приема няколко поръчки за къщи тайно от шефа си. Когато обаче Съливан разпознал почерка на своя служител в едно от тези „контрабандни” здания той го уволнява.\nПрез 1893-а историята разказва, че Франк Лойд Райт отваря собствен офис, а по-късно мести студиото в дома си. Там освен децата му се ражда и неговият „прериен стил” – къщи с удължени линии, които се сливат с пейзажа. Осен архитектурата, Франк има и друга страст – жените. Безбройните му флиртове му създават репутация на плейбой. Докато проектирал къща за своя съсед Едуин Чейни, той се влюбил в съпругата му Марта Ботуик, по прякор Мейма. Тя била модерна жена с феминистки възгледи и богат интелект. Двамата започнали често да излизат с колата на Райт и клюките плъзнали из Чикаго. Съпругата на архитекта и майка на шестте му деца смятала, че това е поредното временно увлечение и му отказвала развод.\nТъй като връзката на Райт и Мейма породила шумен скандал, който убивал бизнеса на архитекта, двамата заминали заедно за Европа през 1909 г. Там той публикувал свое портфолио и пътувал с любимата си. Те посетили първо Берлин, а след това Флоренция и Фиесоле, Италия. Щом се върнал в САЩ, Райт купил парцел в Спринг Грийн, щата Уисконсин и построил усамотеното имение Талиесин. Скоро той заминава за Токио и започва търговия с японски графики. Този бизнес на моменти му носил повече пари от архитектурата. Райт често продавал картини на клиенти, чийто къщи е проектирал. Пуснат от конкуренти слух, че продава фалшификати, едва не го изкарал от бизнеса. Въпреки удара, той продължил да събира и продава гравюри до края на живота си.\nПри пътуване до Япония, през 1913-а Райт получава поръчката за хотел „Империал“. Освен красива, той прави сградата изключително стабилна, което спасява живота на десетки хора при опустошително земетресение през 1923 година. Самият Райт също преживява множество житейски трусове. Най-тежкият от тях идва на 15 август 1914 година. Джулиан Карлтън, иконом от Барбадос, нает в Талиесин от няколко месеца, подпалва имението и в суматохата убива 7 души с брадва. Райт е по работа в Чикаго, сред жертвите обаче са Мейма, двете й деца, един чертожник, двама работници и едно момче. След нападението, слугата опитва да се самоубие пиейки киселина, но оцелява. Карлтън се разминава с линч и влиза в затвора, умира няколко седмици след атаката.\nФранк Лойд Райт преживява тежко загубата на „голямата си любов”. От 1915 до 1922 той живее и работи в Токио. Там проектира училище и няколко къщи. През 1918 година посещава Китай и Корея. Отчаянието го напуска през 1923 година, когато той получава развод от Кити и се жени за втората си съпруга – Мериам Ноел. Връзката му със скулпторката, обаче бързо се разпада заради зависимостта й към морфина.\nПрез 1924-а Райт се запознава с Олга Лазович Хинценбург, по време на представление на Петроградкия балет в Чикаго. Още на следващата година двамата заживяват заедно в построения наново Талиесин, където се ражда и дъщеря им Йована. През пролетта на същата година, имението му отново изгаря. Няма жертви, но огънят поглъща японски гравюри на стойност между четвърт и половин милион долара. Като причина за пожара, се посочва късо съединение в телефонните кабели. Райт за пореден път възстановява имението, кръщавайки го Талиесин 3.\nПо време на Голямата депресия, поръчките на архитекта намаляват и той започва да пътува и изнася лекции. През 1932 публикува своята „Автобиография“ и книгата си „Изчезващият град“. Освен това, Райт открива в дома си архитектурна школа, която става известна като „Задругата Талийсин“. Той имал за цел да направи студентите си отговорни, творчески и културни личности. Те учели както чертане и дизайн, така и строителство, градинарство, готварство, танци и изкуства.\nПрез 1936 Райт отново започва работа по важни поръчки и работата му по тях му донася световна слава. През този период от живота му, той създава вероятно най-известната си творба – вилата на Едгар Дж. Кауфман в Пенсилвания, известна като „Къщата на водопада”. Тя става особено популярна, благодарение на красивите снимки на висящите над каскадата балкони и тераси. Друг хит, в късното творчество на Райт, е музеят „Гугенхайм“ в Ню Йорк, известен и като „Белият охлюв„. Сградата става един от символите на Манхатън.\nТворчеството на Райт е доста комплексно. И в най-големите и в най-скромните си проекти, той обръща внимание на всеки детайл отвън и вътре в сградата, включително мебели, килими, врати, осветление и декоративни елементи. Райт е дизайнер и на част от собственото си облекло. Колите му също били направени по поръчка. Със своите жълт Мърсър рейсабаут, червен кабриолет Корд и поръчков Линкълн, той получава множество глоби за превишена скорост.\nРайт умира на 9 април 1959-а, но остава в историята като „най-великият американски архитект на всички времена”. Той създава 1000 проекта на сгради, половината от тях успява да реализира. Сградите му, в стил “органичната архитектура”, са образец за поколения архитекти. Това включва неговите наследници, много от които поемат по стъпките му и се занимават с архитектура и дизайн.


Алергичен ринит /сенна хрема/ Rhinopathia pollinosa\nАлергията е реакция на организма към нормално безвредни съставки на околната среда.\nНосът е входна врата на дихателната система и през него проникват разнообразни алергени, които предизвикват образуване на специфични антитела и при повторен контакт се развива алергична реакция. По-късно се създава чувствителност и към други алергени, а при участието и на централната нервна система, организмът може да реагира и на дразнители, непритежаващи антигенни свойства /например изображение на цвете/.\nСенната хрема има сезонен характер (началото на пролетта-краят на лятото) и се предизвиква от:\n– през пролетта – тичинковия прашец от растенията\n– през лятото -полена на цветята\n– през есента – спори на гъбите\nПротича с пристъпи на многократно кихане, запушване на носа, отделяне на бистра течност. Те се предшестват от сърбеж в носа и гърлото и главоболие.\nНесезонната алергична хрема се проявява през цялата година и се причинява от животински, микробни, контактни алергени, медикаменти, домашен прах и други.\nЛечението на алергичния ринит е трудно и продължително и е по-резултатно, ако се установи причинителят.\nИзползвайте препоръките на нашите фармацевти, за избор на продукт при сенна хрема. Консултирайте се с лекар, ако все още не сте го направили.\nЗа облекчаване на симптомите на запушен нос и сълзящи очи се препоръчва прием на таблетки или сиропи:\nАлегра/ Allegra табл. 120mg х10 – Алегра се използва за облекчаване на симптомите на сенна хрема ( сезонен алергичен ринит) като кихане, течащ и запушен нос и сърбящи, зачервени и сълзящи очи. Възрастни и деца над 12години. По 1 таблетка дневно с чаша вода преди хранене. Прочетете листовката!\nКларитин / Claritin табл. 10мг х10 – Облекчава симптомите, свързани с алергичен ринит (сенна хрема), като кихане, секреция или сърбеж в носа и парене или сърбеж в очите. При лечението на уртикария (копривна треска), за облекчаване на симптоми като сърбеж, зачервяване и за намаляване на броя и големината на уртиките. За възрастни и деца над 6 години. За деца под 6 годишна възраст Кларитин сироп. Прочетете листовката!\nКсизал / Xyzal табл. 5mg х7– за лечение на болестните прояви (симптомите), свързани с алергичен ринит, хронична копривна треска с неустановен произход (хронична идиопатична уртикария). Възрастни и деца над 6 годишна възраст: по 1 таблетка дневно.Прочетете листовката!\nЗа облекчаване на симптомите на запушен нос – спрейове и капки\nАлергодил/ Allergodil 1% назален спрей 10ml – за симптоматично лечение на сезонен алергичен ринит (сенна хрема) и целогодишен алергичен ринит. възрастни и деца в училищна възраст. Да се впръсква във всяка ноздра 2 пъти дневно. Прочетете листовката!\nОлинт Хидра / Olynth HA 0,1% спрей за нос – лекарствен продукт без лекарско предписание за деца над 6 години за намаляване отока на носната лигавица при остра хрема, пристъпи на обилен носен секрет, алергична хрема, остри синуити. Прочетете листовката!\nВиброцил/ Vibrocil капки за нос 15ml – осигурява бързо и дълготрайно облекчение на запушването и хремата в носа в случай на простуда, остър и хроничен ринит, сенна хрема или друг алергичен ринит (алергия към домашен прах, животинска козина и др.), вазомоторни ринити и синуити.\nЗа облекчаване на симптомите в очите – капки за очи\nЛекролин Сине се използва за лечение на очни симптоми, предизвикани от алергия. То действа, като спира освобождаването в очите на естествени вещества, като хистамин, които могат да доведат до алергична реакция. Признаците на алергична реакция включват сърбеж, сълзоотделяне, зачервяване или възпаление на очите и подуване на клепачите. Обикновено засягат и двете очи.\nТези симптоми се наблюдават през пролетта или лятото, когато полен от треви и дървета влезе в контакт с очите на хората, които са чувствителни към тях.\nАртелак Ектоин облекчава симптомите на алергичен конюнктивит, като сърбеж, сълзене и дразнене на очите. Предназначен е за профилактика и лечение. Предпазва от проникване на алергени. Без консерванти, Артелак Ектоин е подходящ за продължителна употреба, както и за използване при носене на контактни лещи и при чувствителни очи.\nРинитал/ Rhinital tabl.x 100 – подходящ както за лечение, така и за профилактика на сезонен и целогодишен алергичен ринит. Той решава проблемите, свързани с неприятните симптоми на сенната хрема и алергията към домашен прах. Ринитал може да се използва за профилактика на оплакванията при сенна хрема още преди те да се развият. За възрастни и деца над 1 година. Прочетете листовката!\nАко страдате от сенна хрема, опитвайте се да избягвате цветния прашец:\n– доколкото е възможно, прекарвайте повече време на закрито със затворени прозорци. Избягвайте излизането в ранните сутрешни часове, както и в късните следобедни, когато количеството на пчелния прашец обикновено е по-високо.\n– носете слънчеви очила, които максимално да предпазват очите ви от директно попадане на полени.\n– избягвайте тревистите площи като паркове и градини.\n– след разходка внимателно почистете косата и дрехите си от евентуално полепналия по тях цветен прашец.


Комплект маска и шнорхел Spokey Borneo 928188\nКомплект за гмуркане: маска и шнорхел Spokey BORNEO с уникално стъкло с форма на капка - то увеличава ъгъла на гледане както хоризонтално, така и вертикално.\nОборудван с щипка за закачане. Използването на висококачествени материали гарантира възможността за дълъг експлоатационен живот на оборудването. Долният клапан блокира навлизането на вода и се отваря по време на издишване.\nНасладата от красотата на подводния свят и неговата магическа флора и фауна може да бъде трудно без специализирано оборудване. Маските и шнорхелите за гмуркане са създадени специално за любителите на подводните приключения. Благодарение на тях, практикуването на гмуркане с шнорхел, (плуване на повърхността на водата с потопено лице, за да наблюдавате подводния живот), ще скочи на съвсем друго ниво. Силиконът не променя цвета си с времето на употреба.\nВодолазната маска Spokey BORNEO е изработена от най-висококачествени материали, които гарантират безопасност под вода и осигуряват продължителна и задоволителна употреба. Формата ѝ прилепва много лесно и идеално приляга на лицето. Голямото закалено стъкло увеличава перспективата и ширината на изглед под водата.\nНаправени са с помощта на най-новите технологии. Те са перфектно затворени, което предотвратява навлизането на вода по време на гмуркане, а използването на маската е напълно безопасно. Шнорхела позволява удобно дишане под вода. Това е идеалният шнорхел както за начинаещи, така и за по-напреднали любители на гмуркането.\nPath: Home > Гмуркане и шнорхелинг > Комплект маска и шнорхел Spokey Borneo\nМодел специално за жени Неопренов костюм за...\nНеопренов костюм мъжки GUL 3mm G-Force дълъг,...


Супербоул или френска любов за 400 000 – Труд\n03.02.2017 • 20:10\nСупербоул? Това беше нещо, което започва преди концерта на Лейди Гага и продължава след него, си казват неизкушените от американския футбол. Поп иконата ще е голямото шоу на почивката на най-величественото еднодневно спортно събитие в света. Това е повишение за нея, след като миналата година в Сан Франциско изпълни американския химн преди началото. Веднъж в годината целият свят наистина притаява дъх, дори да не разбира правилата. Ще играят “Ню Инглънд Пейтриътс” и “Атланта Фалконс”.\nТръмп минава за близък до „Ню Инглънд Пейтриътс“ – фаворитите в мача. Преди време се похвали, че осигурил адвокат на звездата Том Брейди в правен спор с лигата. Голям приятел е със собственика Робърт Крафт, който пък иска да спечели четвъртия си шампионски пръстен начело на “патриотите”.


Стотици терористи от ИД бягат от страната, мащабно настъпление на САА в Хомс | Светът днес\nСирийската армия с подкрепата на руската авиация възобнови мащабното настъпление срещу укрепените пунктове на метежниците в провинция Хомс, принуждавайки терористите да бягат, – пише сирийската преса.\nПод дъжд от артилерийски снаряди, бомби и ракети от въздуха, ислямистите бяха принудени да изоставят позициите си и да търсят защита извън границите на Сирия или да се предават. Срещайки ожесточена съпротива, САА продължава да се придвижва напред и вече освободи град Sinaysil, източната част на град Jawalek, а и причини големи загуби на терористите. По време на боевете са убити десетки ислямисти, унищожени са транспортите им средства и бойната техника.\n67-а бригада на САА, заедно с отрядите на опълчението и ливанската съпротива води боеве за контрола над шосето Хомс-Палмира. Правителствените части успяха да завземат част от района Ал-Баларат, унищожавайки бронирани машини с 23-мм им артилерийски установки и екипажа им.\nНастъплението се подкрепя от руските ВКС, които са в непрекъснат полет и нанасят удари по отбранителните позиции на метежниците. В щаба на сирийската групировка завършва разработката на операцията по освобождаването на Палмира. Главната роля в операцията е отредена на руската авиация, която ще разчисти пътя на сирийската армия.\nМакар Палмира и да няма стратегическо значение, защото се намира в центъра на Сирийската пустиня, борбата за историческата местност има важно морално значение, защото Палмира е паметник на духовното и културно наследство на сирийския народ.\nЕтикети: бягство, ислямисти, ислямска държава, палмира, плен, русия, руска авиация, светът днес, сирия, терористи, хомс\n← Турция е замесена в употребата на зарин в Сирия\nРусия използва в Сирия най-мощната си авиобомба КАБ-1500 →